Ribe Stifts Adresseaviser, 1828-11-11
Den 1ste Novb. 1828 var ogsaa for Middelfart Bye og Omegn en særdeles skiøn og frydefuld Dag. Man havde bestræbt sig for at træffe saadanne Foranstaltninger, hvorved den høie Formæling i Virkeligheden kunde blive en Borgerfest. Høitidsdagens Frembrud forkyndtes ved 27 Kanonskud, hvorpaa det borgerlige Miletærs Musikcorps lod Reveillen lyde igjennem hele Byen. Strax begyndte et muntert Liv at røre sig overalt; alle borgerlige Forretninger laae stille, og Enhver syntes kun at have Tanke for den almindelige Fryd. Kl. 11 om Formiddagen paraderede det hele Borgercorps paa Byens Torv og drog derpaa med flyvende Fane og klingende Spil gjennem hele Byen, hvorpaa det atter samledes paa Torvet, hvor et hjerteligt Ønske for det kongelige Par udbragtes af Byfogden Hr. Justitsraad Stabell, og istemtes saavel af Corpset som de eligerede Borgere og den talrig forsamlede Mængde, da Kanonerne tillige løsnedes. Alle Søemænds Huse og de paa Rheden liggende Skibe, flagede. Byens 70 Fattige bespistes rigeligt paa den samme Dag og 18 Fattige erholdt nye Klæder. Om Aftenen Kl. 6 var foranstaltet en særdeles skjøn Høitidelighed i Kirken, og for at denne kunde blive en Fest for hver Borger, var der ikke blot indbudt dertil i de offentlige Tidender, men Hr. Justitsraad Stabell havde ogsaa i hele Vends Herred ladet bekjendtgjøre, at hver Bondefamilie ogsaa den Aften havde Adgang til Kirken. Den tilsigtede Virkning udeblev ei heller; thi en overordentlig Mængde af alle Stænder, selv fra fjerne og flere Mile bortliggende Sogne, strømmede til Kirken, som aabnedes Kl. 5 1/2. Flere Uger i Forveien. havde Sognepræsten Hr. Dr. N. Faber indbudet selv i flere Miles Omkreds Saadanne, som formaaede at bidrage Noget enten i Vocal, eller Jnstrumental-Musik. Rudkjøbing, den 4de Novbr. 1828. Stor Glæde der var overalt paa Land Smaabølgerne sang paa den krusede Strand Og Fuglene qviddrede i Lundene sødt: J Kjerligheds Favn skal De hvile saa blødt." Aarle og Løverdagen ønskede denne Byes loyale Borgere sig indbyrdes til Lykke, i Anledning af den heldbringende Formæling, som glæder enhver dansk Borger, der har Hjerte og Forstand til at føle og skjønne hvad Kongen et for sit Folk. J hans Aand, som med milde Love, tænder Kundskabens Lys og grundfæster Kjerlighedens Bud i sit Fædrenerige, bleve fattige Skolehørn forsynede med nye og gode Klæder og nogle Jndretninget gjort til Nytte og Prydelse for Byen. Om Aftenen var hele Staden illumineret, og den Straaleglands, der omgav Byen, var ligesom kun et Gjenskin af den lyse Glæde i dens Borgeres Hjerter. Adskillige Bygninger vare isærdeleshed rigeligt oplyste og smagfuldt decorerede med Guirlander af Blomster og Grønt. Blandt flere Transparenter, som fortjente at omtales, vil jeg, for at undgaae Vidtløftighed, allene bemærke et stort Transparentmalerie paa Facaden af Raadhuset. Der saaes den danske Løve, gribe med den ene Klo et blaaligt overtrukket Skjold, som har Bogstaverne W. M. og F. C. C. og med den anden at omfatte en hvid Stander, paa hvis Flag læstes "Fyrstens Held er Folkets Hæder." Over Skjoldet svævede en korslagt Krands af Roser og Egeblade, og ved dets Fod hvilede Dannebrogen. Paa anden Etage af Raadhuset var anbragt, til høire Side, i en oval Ramme, Hs. M. Kongens og Hs. Maj. Dronningens Navnetræk med Krone over; til venstre Side i en lignende Ramme H. K. H. Prinds Christians og høie Gemalindes Navnetræk ligeledes med Krone over. Desuden vare alle Vinduer i hele Bygningen rigeligt belyste og dekorerede. Søndag Eftermiddag var Gudstjeneste, Kirken høitidelig smykket og illumineret med hvide Voxlys, og for en talrig Forsamling tolkede Sognepræsten Hr. Amtsprovst Lund, i et lyst og kraftfuldt Foredrag, Dannerfolkets Følelser paa denne Dag. Ogsaa i det nærliggende Longelse og Fuglebølle hilsedes Dagene, ved den første Morgenrøde, med Klokkernes Ringning og Høitidsklang og indviedes til Dannerfolkets Festdage. Kanoners Torden lød høit i Sky og gjentog tit, med malmstærk Røst, at kraftfuld og fast er det Troskabens og Kjærlighedens Baand, som omslynge Kongen og Folket. De Fattige i begge Sognene bleve husvalede med milde Gaver og takkede Gud for den gavmilde Konge. J Skolerne uddeeltes Præmiebøger til de sædeligste og flittigste Børn, med en Paaskrift, som minder om Dagens Høitid.